Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/020 ES/Comunidad Valenciana, obutvena industrija, Španija) /* COM/2012/0204 final */





OBRAZLOŽITVENI MEMORANDUM Točka 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[1] omogoča uporabo sredstev Evropskega sklada za prilagoditev globalizaciji (ESPG) na podlagi mehanizma prilagodljivosti do letne zgornje meje 500 milijonov EUR poleg ustreznih razdelkov finančnega okvira. Pravila, ki se uporabljajo za prispevke iz ESPG, so določena v Uredbi (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[2]. Španija je 28. decembra 2011 vložila vlogo EGF/2011/020 ES/Comunidad Valenciana, obutvena industrija za finančni prispevek iz ESPG po odpuščanju presežnih delavcev v 146 podjetjih, ki delujejo v panogi, razvrščeni v oddelek 15 NACE Revizija 2 („Proizvodnja usnja, usnjenih in sorodnih izdelkov“)[3], v regiji na ravni NUTS II Comunidad Valenciana (ES52) v Španiji. Komisija je vlogo temeljito proučila in v skladu s členom 10 Uredbe (ES) št. 1927/2006 sklenila, da so izpolnjeni pogoji za finančni prispevek na podlagi navedene uredbe. POVZETEK VLOGE IN ANALIZA Ključni podatki: || Referenčna št. ESPG || EGF/2011/020 Država članica || Španija Člen 2 || (b) Zadevna podjetja || 146 Regija na ravni NUTS II || Comunidad Valenciana (ES52) Oddelek NACE Revizija 2 || 15 („Proizvodnja usnja, usnjenih in sorodnih izdelkov“) Referenčno obdobje || 25. 1. 2011–25. 10. 2011 Datum začetka izvajanja prilagojenih storitev || 26. 3. 2012 Datum začetka uporabe || 28. 12. 2011 Odpuščeni delavci v referenčnem obdobju || 876 Pričakovano število odpuščenih delavcev, ki bodo sodelovali pri ukrepih || 350 Izdatki za prilagojene storitve (v EUR) || 2 392 100 Izdatki za izvajanje ESPG[4] (v EUR) || 118 000 Izdatki za izvajanje ESPG (v %) || 4,7 Celotni proračun (v EUR) || 2 510 100 Prispevek ESPG (65 %) (v EUR) || 1 631 565 1. Vloga je bila predložena Komisiji 28. decembra 2011, do 23. februarja 2012 pa je bila dopolnjena z dodatnimi informacijami. 2. Vloga izpolnjuje pogoje za uporabo sredstev ESPG iz člena 2(b) Uredbe (ES) št. 1927/2006 in je bila vložena v roku 10 tednov iz člena 5 navedene uredbe. Povezava med odpuščanjem presežnih delavcev in velikimi strukturnimi spremembami v svetovnih trgovinskih tokovih zaradi globalizacije ali svetovne finančne in gospodarske krize 3. Za ponazoritev povezave med presežnimi delavci in velikimi strukturnimi spremembami v svetovnih trgovinskih tokovih zaradi globalizacije, vloga opisuje odpuščanje presežnih delavcev v regiji Comunidad Valenciana v razmerah drastičnih sprememb razporeditve obutvene proizvodnje. Tretje države, zlasti Kitajska in Indija, vse bolj prevladujejo v svetovni trgovini z obutvijo, države, kot sta Vietnam in Indonezija, pa še naprej povečujejo svoj delež svetovne proizvodnje. 4. Španija trdi, da se je glede na razpoložljive podatke[5] uvoz obutve iz držav, ki niso članice EU, v EU v obdobju 2006–2009 povečal za skoraj 6 %, medtem ko je izvoz EU v istem obdobju padel za 16,4 %. Neposredna posledica upada izvoza je bilo zmanjšanje števila proizvajalcev obutve v EU-27: leta 2008 je bilo v EU le še 24 000 proizvajalcev, medtem ko jih je bilo leta 2005 še 27 125. Tako znižanje (11,58 %) števila podjetij je imelo neposreden vpliv na zaposlovanje: 78 800 neposrednih delovnih mest – kar je skoraj 20 % – je bilo v tem sektorju v obdobju 2005–2008 izgubljenih. 5. Tudi uvoz obutve v Španijo se je povečeval; v obdobju 2006–2010 je zrasel za skoraj 20 %. Vendar je bil učinek neravnovesja med uvozom in izvozom v španski obutveni industriji večji kot v EU kot celoti: število proizvajalcev se je v obdobju 2006–2010 zmanjšalo za 35,96 % (ali 24,27 %, če se upošteva le obdobje 2006–2009), število podjetij pa je padlo z 2 283 na 1 462. Zaposlenost se je zato zmanjšala za 31,80 % in v istem obdobju je bilo izgubljenih 10 663 neposrednih delovnih mest. 6. Odpuščanje presežnih delavcev v Španiji sledi tudi splošnemu trendu obutvene industrije v EU k selitvi večine proizvodnih procesov v cenejše države, ki niso članice EU, medtem ko se v EU ohranjajo le visokokakovostne naloge, kot so oblikovanje in trženje proizvodov. Prikaz števila odpuščenih delavcev in skladnost z merili iz člena 2(b) 7. Španija je vlogo vložila na podlagi merila za pomoč iz člena 2(b) Uredbe (ES) št. 1927/2006, ki zahteva vsaj 500 presežnih delavcev v devetmesečnem obdobju v podjetjih, ki delujejo v istem oddelku NACE Revizija 2 v eni regiji ali dveh sosednjih regijah na ravni NUTS II v državi članici. 8. V vlogi je navedenih 876 presežnih delavcev v 146 podjetjih, ki delujejo v panogi, razvrščeni v oddelek 15 NACE Revizija 2 („Proizvodnja usnja, usnjenih in sorodnih izdelkov“), v regiji na ravni NUTS II Comunidad Valenciana (ES52), v devetmesečnem referenčnem obdobju od 25. januarja 2011 do 25. oktobra 2011. Število 862 od teh presežnih delavcev je bilo izračunano v skladu z drugo alineo drugega odstavka člena 2 Uredbe (ES) št. 1927/2006. Število preostalih 14 presežnih delavcev pa je bilo izračunano v skladu s tretjo alineo istega odstavka. Komisija je prejela potrditev, zahtevano v skladu s tretjo alineo drugega odstavka člena 2, da je to dejansko število odpuščenih presežnih delavcev. Razlaga nepredvidene narave navedenega odpuščanja 9. Španski organi trdijo, da se je obutveni sektor že prestrukturiral, da bi se prilagodil liberalizaciji trga: usmeril se je v proizvodnjo izdelkov z visoko dodano vrednostjo in osredotočil na izvoz. V letih pred gospodarsko in finančno krizo je tak pristop zagotavljal stalen promet. Vendar sta kriza in zaostrovanje kreditnih pogojev številna mala in srednja podjetja spravila v resne težave, saj niso imela dovolj finančne prilagodljivosti za soočanje z nastalimi razmerami manjšega izvoza in krčenja domačega trga. To je povzročilo zapiranje podjetij: 188 podjetij, kar je 16,64 % vseh proizvajalcev obutve v Comunidad Valenciana, je v letu 2010 prenehalo s svojo dejavnostjo in zaprlo vrata, s posledično izgubo delovnih mest. Opredelitev podjetij, ki odpuščajo, in delavcev, za katere je predvidena pomoč 10. Vloga se nanaša na 876 odpuščenih presežnih delavcev v naslednjih 146 podjetjih: Podjetja in število odpuščenih delavcev ABACO SHOES S.L. || 3 || ILICESOLES S.L. || 10 ADDI SHOES S.L || 1 || INDALO SHOES S.L || 4 ADOANSA S.L || 5 || INDUSTRIA AUXILIAR DEL CALZADO CRIMEA S.L || 1 ADORNOS LA TORRESTA S.L.U || 26 || IRAMEN CALZADOS S.L.U || 26 ADRIANO SHOES S.L.U || 13 || IRONMATRIC S.L || 1 AGNELLI INTERNACIONAL S.L || 1 || JANDRO MODA S.L. || 6 ALANDA SHOES S.L || 4 || JESO CONFORT S.L || 1 ALFIE SHOES S.L || 2 || J'HAYBER S.L. || 3 ALUYTEC DEL SURESTE S.L Y ALUVEGA || 1 || JOROS SHOES S.L || 2 ANALPE SHOES S.L. || 1 || JOSE CANO PALAZON || 1 ANTONIO ANDREU MACIÁ || 1 || JOSE FERRER CALZADOS S.L. || 7 APARADOS DANISA S.L || 9 || JOSE LOPEZ MARTINEZ || 2 APARADOS CRIS S.L || 11 || JOVIRES SHOES S.L || 64 APRILE INTERNACIONAL 2002 S.L || 1 || KILMAS S.L || 1 ARTESANIAS Y COMPLEMENTOS DEL CALZADO S.L || 4 || KINSPARTEL S.L || 12 ARTESANOS DE SAX S.L. || 1 || KMB ROC S.L || 1 ASEPYME ELDA ASOCIADOS S.L. || 1 || KNOW SHOES DESIGN S.L || 1 ATHELETIC SPORT GROUP S.L.U || 1 || LINEA OCCIDENTAL S.L. || 1 AUXILIAR DE CALZADO RICOCHI S.L. || 8 || LORTEL SHOES S.L. || 1 AUXILIAR DEL CALZADO CRIMEA S.L || 2 || MANKEITO S.L || 23 AUXILIARES DEL CALZADO ANTON S.L. || 1 || MANUEL GIMENEZ BARRAGAN || 1 BABY PARDO S.L.U || 4 || MANUFACTURAS CARCOLA, S.L || 6 BESTINN SHOES S.L || 1 || MANUFACTURAS NEWMAN S.L.U || 2 BOLITRES S.L.U || 1 || MAPELL ELX 2010 S.L || 3 BONAFORMA S.L || 1 || MARIA TERESA NAVARRO YAÑEZ || 2 CALZADOS BELMAR S.L || 1 || MARROQUINERIA LEYVA S.L. || 1 CALZADOS DAURO S.L. || 1 || MARTINETTI THE BAGS CLUB S.L || 4 CALZADOS DEL PAS BLAN S.L || 1 || MECANIZADOS Y SUMINISTROS GUTIERREZ S.L || 1 CALZADOS IGNACIO BERNABEU S.L.U || 26 || MOLDES JOFAN S.L || 5 CALZADOS JOSE VICENTE E HIJOS S.L || 31 || MTNG EUROPE EXPERIENCE,S.L. || 1 CALZADOS JOSEMI 2010 S.L || 1 || MUSTANG PRODUCTION S.L || 1 CALZADOS LAMAR S.L || 32 || MUZZYPIEL S.L || 9 CALZADOS LUCATONI .S.L || 1 || NARCO SHOES S.L || 2 CALZADOS MAGIAN S.L || 1 || NATISAND SHOES S.L || 16 CALZADOS MARIA GARCIA S.L || 15 || NEW GRABORD S.L || 1 CALZADOS MAYFRAN S.A || 56 || NODO SHOES,S.LU || 2 CALZADOS MONTIEL S.L || 1 || PADALIS SHOES S.L || 29 CALZADOS SALEM SL || 1 || PANAMA JACK S.A || 1 CALZADOS VALORI S.L || 1 || PAPI MODA S.L || 14 CALZANETTO S.L || 1 || PASCO PRODUCCIONES S.L.U || 3 CARMELA LUXE S.L || 42 || PATRICIA ROSALES S.L || 3 CAT WOOMAN S.L || 1 || PEDRO MIRALLES S.L || 1 CHILSYE SHOES S.L || 6 || PLANTIFLER S.L || 1 CONFORFLEX SUMINISTRO INDUSTRIALES S.L.U || 2 || PLANTILLAS CABEZO S.L.U || 1 CONFORSUELAS S.L. || 15 || PLANTILLAS PATRICIA S.L || 9 COOLSHOE S.L || 1 || PREFABRICADOS VIENA S.L || 8 COPRA PIEL S.L || 2 || RAIZA SHOES S.L. || 1 CORTADOS Y APARADOS COCO S.L || 1 || RHINOS SHOES S.L || 2 CREACIONES CARPENA S.L. || 1 || SANDEVAL SL || 10 CREACIONES DALISA S.L.U || 2 || SANTIAGO A. RAMIREZ GUTIERREZ || 5 CREACIONES KING-BELT S.L || 4 || SIROKO SHOES S.L || 25 CREVISA S.L || 1 || SOFAMVAL S.L || 4 CRIMEA S.L || 1 || STRADIVARIUS ESPAÑA S.A || 1 CURTIDOS PIELES NATURALES S.L || 14 || SUACAL CALZADOS E INVERSIONES GILBERT || 1 CUTI SHOES S.L. || 17 || SUELAS DESANZ S.L || 7 DAF CALZADOS S.L || 4 || SUELAS DOMVER S.L || 11 DAMAPIEL S.L || 7 || SUELAS PAMAR S.L || 4 DESIVAL S.L || 1 || TACMOR S.L.U || 4 EBOLOTAC S.L.U || 1 || TACONES INYECTADOS PARA EL CALZADO S.L || 5 EMBOGA S.A. || 1 || TALLER CORTADO (JOSE ANDRES ALONSO) || 1 EUROELX S.L || 9 || TENERIA INDUSTRIAL VALENCIANA SA || 2 EUROPLASTICA ESPAÑA S.A || 1 || TRIO SHOES 2000 S.L || 1 FAMACAL S.L || 1 || UNIMOLDES S.L || 1 FENADELFRI S.L.U || 1 || UNIVERSAL PREFABRICADOS PARA EL CALZADO S.L || 1 FINISAJE GALEÓN S.L || 1 || VAL DISME S.L || 1 FO-PLANT 2001 S.L || 1 || VILLACALZA 2008 S.L || 2 FORMATOS COLOR Y DISEÑO S.L || 1 || VIVER Y BERNA S.L || 1 FORRADOS ODALYS S.L || 15 || VULCANIZADOS ELEVAN S.L || 1 FRANCISCO JAVIER ROS MOYA || 1 || VULCANIZADOS LA ESTRELLA S.L. || 1 FREE FASHION S.L || 1 || ZAPASTOCK S.L. || 2 FULGEN SHOES S.L || 31 || ZAPATOS DACON S.L || 1 HIJOS DE RAMON IBAÑEZ S.A || 1 || ZUHAL SHOES S.L.U || 8 HORMAR XXI S.L. || 2 || 5 FACTORIA 2009 S.L.U || 14 Skupno število podjetij: 146 || Skupno število odpuščenih delavcev: 876 || 11. Vsi presežni delavci bodo imeli možnost sodelovanja v ukrepih. Vendar španski organi na podlagi izkušenj z upravljanjem primerov ESPG ocenjujejo, da se bo za sodelovanje v ukrepih ESPG odločilo približno 350 delavcev. 12. Razčlenitev 876 delavcev: Kategorija || Število || Odstotek Moški || 465 || 53,03 Ženske || 411 || 46,97 Državljani EU || 872 || 99,54 Državljani držav, ki niso članice EU || 4 || 0,46 Stari od 15 do 24 let || 27 || 3,08 Stari od 25 do 39 let || 427 || 48,74 Stari od 40 do 54 let || 336 || 38,36 Stari od 55 do 59 let || 65 || 7,42 Starejši od 60 let || 21 || 2,40 13. Razčlenitev po poklicnih kategorijah: Kategorija || Število || Odstotek Tehniki || 8 || 0,91 Uradniki || 45 || 5,14 Poklici za neindustrijski način dela || 455 || 51,95 Poklici za preprosta dela || 368 || 42,00 14. Razčlenitev po stopnji izobrazbe: Stopnja izobrazbe || Število || Odstotek Osnovna izobrazba (do konca obveznega šolanja) || 362 || 41,32 Višja srednješolska izobrazba || 59 || 6,74 Terciarna izobrazba || 27 || 3,08 Drugi (brez formalne izobrazbe) || 4 || 0,46 Brez izobrazbe ali osipniki || 424 || 48,40 15. Španija je v skladu s členom 7 Uredbe (ES) št. 1927/2006 potrdila, da je uporabila politiko enakosti spolov ter politiko nerazlikovanja ter da ju bo v različnih fazah izvajanja in še zlasti pri dostopu do ESPG še naprej uporabljala. Opis zadevnega območja ter njegovih organov in zainteresiranih strani 16. Območje, ki so ga prizadela odpuščanja presežnih delavcev, je v regiji na ravni NUTS II Comunidad Valenciana in je skoncentrirano v treh okrožjih (comarcas) Alto, Medio in Bajo Vinalopó v provinci Alicante na ravni NUTS III. 17. 11,5 % vseh španskih podjetij je v regiji Comunidad Valenciana. Proizvodni sektor predstavlja 26 % vseh delovnih mest v tej regiji, storitveni sektor 60 %, gradbeni 10 % in primarni sektor 4 %. Gospodarska značilnost regije Comunidad Valenciana je veliko število malih in srednjih podjetij, ki so specializirana zlasti za proizvodnjo pohištva, obutve, tekstila, keramike in igrač. Te industrijske panoge so skoncentrirane na območjih okrog manjšega števila občin. 18. Glavne zainteresirane strani so Generalitat Valenciana (avtonomna vlada Comunidad Valenciana) in zlasti regionalno ministrstvo za izobraževanje, usposabljanje in zaposlovanje; SERVEF (javni uradi za delo avtonomne vlade); sindikati: FIA-UGT-PV in CCOO-PV[6]; in združenje proizvajalcev obutve Comunidad Valenciana (AVECAL). Pričakovani vpliv odpuščanja presežnih delavcev na lokalno, regionalno ali nacionalno zaposlenost 19. Španija je druga največja proizvajalka obutve v EU; proizvede skoraj 25 % celotne proizvodnje EU. 64,43 % španskih proizvajalcev obutve ima sedež v Comunidad Valenciana, zato so posledice sprememb v svetovnih trgovinskih tokovih obutvene proizvodnje na zaposlovanje na lokalni ravni resnično velike in močno vplivajo na Comunidad Valenciana. Poleg tega so regijo prizadeli dodatni štirje primeri množičnega odpuščanja[7], za katere so bile pri Komisiji vložene vloge za pomoč iz ESPG. 20. Znotraj regije Comunidad Valenciana je odpuščanje presežnih delavcev najbolj prizadelo predele Alto, Medio in Bajo Vinalopó, tri okrožja, ki so močno odvisna od proizvodnje obutve. Število presežnih delavcev se je v letu 2011 v primerjavi z letom 2009 v okrožju Alto Vinalopó povečalo za 83 %, v okrožjih Medio in Bajo Vinalopó pa podvojilo. Perspektiva odpuščenih delavcev za ponovno vključitev na trg dela v okrožjih Alto, Medio in Bajo Vinalopó ni najbolj vzpodbudna, saj so območje prizadela tudi odpuščanja, ki jih zajemata dve od prej omenjenih vlog za podporo ESPG: ESPG/2010/005 ES/Comunidad Valenciana, naravni kamen (528 presežnih delavcev v sektorju rezanja, oblikovanja in obdelovanja kamna) in ESPG/2011/006 Comunidad Valenciana, gradbeništvo (1 138 presežnih delavcev v gradbeništvu). Usklajeni sveženj prilagojenih storitev, ki jih je treba financirati, in razčlenitev predvidenih stroškov, vključno z dopolnjevanjem z ukrepi, financiranimi iz strukturnih skladov 21. Vsi ukrepi iz usklajenega svežnja prilagojenih storitev, namenjeni za ponovno vključitev delavcev na trg dela, so: – Uvodna in informativna srečanja ter usmerjanje: to je prvi ukrep, ki bo na voljo vsem presežnim delavcem in vključuje: (1) informacije o zahtevanih spretnostih in usposabljanjih ter o razpoložljivih programih svetovanja in usposabljanja; ter nadomestila in spodbude; (2) oblikovanje profila delavcev ter načrtovanje, izvajanje in spremljanje prilagojene podpore; (3) delavnice o razgovorih za delovna mesta, na katerih se bodo udeleženci z vajami igranja vlog naučili, kako se izogniti najpogostejšim napakam na razgovoru za delovno mesto. – Intenzivna pomoč pri iskanju zaposlitve: vključuje intenzivno iskanje zaposlitve, vključno s pasivnim in aktivnim pregledovanjem lokalnih in regionalnih zaposlitvenih priložnosti; delavnice o metodah iskanja zaposlitve; +in mentorstvo (tj. spremljanje posameznikovih dejavnosti pri iskanju zaposlitve). – Usposabljanje v poklicnih spretnostih v zvezi z obutvenim sektorjem: udeleženci bodo v tem ukrepu usposobljeni v spretnostih, ki se nanašajo na delovna mesta z visoko dodano vrednostjo, in bodo zato bolj zaposljivi v obutvenem sektorju. Ker je največje povpraševanje po delovnih mestih, ki se v glavnem nanašajo na oblikovanje in trženje, bodo različni tečaji usposabljanja usmerjeni v tehnologijo obutve, računalniško podprto oblikovanje, biomehaniko stopala, primerjalno analizo obutve itd. – Usposabljanje za posebne poklicne kvalifikacije: v tem ukrepu bodo udeleženci usposobljeni v panogah, kot so kmetijsko-živilska industrija, industrija plastičnih mas ali gostinske storitve, kjer možnosti zaposlitve obstajajo ali pa se bodo pojavile v kratko- ali srednjeročnem obdobju. – Spodbujanje podjetništva: to vključuje (1) svetovanje pri projektih in pobudah za razvoj, pripravo in vodenje izvedljivih poslovnih ali samozaposlitvenih projektov. Mentorji bodo poskušali najti tudi možnosti za samozaposlitev v okrožju ali zunaj njega ter jih ponudili udeležencem ukrepa; (2) spremljanje pri ustanavljanju podjetja: zagotavljanje pomoči odpuščenim delavcem, ki načrtujejo ustanovitev lastnega podjetja. Vključevalo bo individualno mentorstvo v času celotnega postopka ustanavljanja podjetja in podporo pri upravnih zahtevah. Individualno mentorstvo bo udeležencem na voljo še celo prvo leto samozaposlitve; (3) posebna usposabljanja za delavce, ki želijo ustanoviti lastno podjetje. Zajemala bodo razvoj podjetniške ideje, načrtovanje, izvedbo študij izvedljivosti, pripravo poslovnih načrtov in zbiranje sredstev. – Usposabljanje za pridobitev horizontalnega znanja, kot je osnovno usposabljanje o IKT; usposabljanje na področju osebnega razvoja; usposabljanje za pridobitev spretnosti vodenja skupin; usposabljanje za mentorje, namenjeno presežnim delavcem, katerih delovni profil ustreza vlogi mentorja, da pridobijo potrebna pedagoška znanja. – Usposabljanje za določeno zaposlitev: usposabljanje bo prilagojeno ugotovljenim potrebam lokalnih podjetij, ki se bodo v zameno zavezala, da bodo zaposlila vsaj tretjino delavcev, ki so se udeležili usposabljanja. – Nadomestilo za iskanje zaposlitve: delavci, ki bodo dokončali dogovorjeno pot k ponovni vključitvi, bodo prejeli enkratno nadomestilo v višini 400 EUR. – Podpora za ustanovitev podjetja: delavci, ki se zaposlijo z ustanovitvijo lastnega podjetja, bodo prejeli povprečnino v višini 3 000 EUR. Ta spodbuda je namenjena kritju stroškov ustanovitve podjetja. – Prispevek za potne stroške: delavci, ki bodo sodelovali pri ukrepih, bodo kot dodatek k potnim stroškom prejeli povprečnino v višini do 300 EUR. – Spodbuda za iskanje nove zaposlitve: nadomestilo plače v višini 350 EUR mesečno za največ šest mesecev bo izplačano tistim delavcem, ki se bodo ponovno zaposlili. 22. Izdatki za izvajanje ESPG, ki so vključeni v vlogo v skladu s členom 3 Uredbe (ES) št. 1927/2006, zajemajo upravljanje in nadzor ter širjenje informacij in obveščanje javnosti. 23. Prilagojene storitve, ki so jih predlagali španski organi, so aktivni ukrepi na trgu dela v okviru upravičenih ukrepov, določenih v členu 3 Uredbe (ES) št. 1927/2006. Španski organi ocenjujejo, da skupni stroški teh storitev znašajo 2 392 100 EUR, izdatki za izvajanje ESPG pa 118 000 EUR (kar je 4,7 % celotnega zneska). Skupni zaprošeni prispevek iz ESPG je 1 631 565 EUR (65 % skupnih stroškov). Ukrepi || Predvideno število delavcev, ki bodo prejeli pomoč || Predvideni stroški na delavca, ki bo prejel pomoč (v EUR) || Skupni stroški (ESPG in nacionalno sofinanciranje) (v EUR) Prilagojene storitve (prvi odstavek člena 3 Uredbe (ES) št. 1927/2006) Uvodna in informativna srečanja ter usmerjanje (Acogida y orientación profesional) || 350 || 1 251[8] || 438 000 Intenzivna pomoč pri iskanju zaposlitve (Apoyo intensivo en la búsqueda de empleo) || 275 || 1 142[9] || 314 250 Usposabljanje v poklicnih spretnostih v zvezi z obutvenim sektorjem (Formación para la recolocación en el sector del calzado) || 120 || 2 500 || 300 000 Usposabljanje za posebne poklicne kvalifikacije (Formación para la recolocación en otros sectores) || 150 || 2 500 || 375 000 Spodbujanje podjetništva (Formación y asesoramiento al emprendedor) || 50 || 3 825 || 191 250 Usposabljanje za pridobitev horizontalnega znanja (Formación transversal para la mejora profesional) || 105 || 1 570 || 164 850 Usposabljanje za določeno zaposlitev (Formación para el empleo con prácticas) || 75 || 1 050 || 78 750 Nadomestilo za iskanje zaposlitve (Incentivo a la participación) || 350 || 400 || 140 000 Podpora za ustanovitev podjetja (Incentivo a la constitución de negocios) || 35 || 3 000 || 105 000 Prispevek za potne stroške (Ayudas por desplazamiento) || 320 || 300 || 96 000 Spodbuda za iskanje nove zaposlitve (Incentivo a la inserción) || 90 || 2 100 || 189 000 Vmesni seštevek prilagojenih storitev || || 2 392 100 Izdatki za izvajanje ESPG (tretji odstavek člena 3 Uredbe (ES) št. 1927/2006) Priprava || || 0 Upravljanje || || 87 000 Širjenje informacij in obveščanje javnosti || || 21 000 Nadzor || || 10 000 Vmesni seštevek izdatkov za izvajanje ESPG || || 118 000 Skupni predvideni stroški || || 2 510 100 Prispevek iz ESPG (65 % skupnih stroškov) || || 1 631 565 24. Španija potrjuje, da zgoraj navedeni ukrepi dopolnjujejo ukrepe, financirane iz strukturnih skladov, in da se izvajajo ukrepi za preprečitev dvojnega financiranja. Datum začetka ali predvidenega začetka izvajanja prilagojenih storitev za zadevne delavce 25. Španija je prilagojene storitve za zadevne delavce, vključene v usklajeni sveženj, predlagan za sofinanciranje iz ESPG, začela izvajati 26. marca 2012. Ta datum je zato začetek obdobja upravičenosti za katero koli pomoč, ki bi se lahko dodelila iz ESPG. Postopki za posvetovanje s socialnimi partnerji 26. O predlagani vlogi se je razpravljalo na več srečanjih s socialnimi partnerji iz točke 18. Na srečanjih 17. novembra 2011 ter 2., 14. in 21. februarja 2012 so bila opravljena posvetovanja s socialnimi partnerji glede vsebinskih vprašanj celotnega svežnja ukrepov, porazdelitve vlog in nalog ter časovnega načrtovanja ukrepov. 27. Španski organi so potrdili, da so bile zahteve nacionalne zakonodaje in zakonodaje EU o kolektivnem odpuščanju upoštevane. Informacije o ukrepih, ki so obvezni v skladu z nacionalno zakonodajo ali kolektivnimi pogodbami 28. Kar zadeva merila iz člena 6 Uredbe (ES) št. 1927/2006, so španski organi v svoji vlogi: · potrdili, da finančni prispevek iz ESPG ne nadomešča ukrepov, za katere so v skladu z nacionalno zakonodajo ali kolektivnimi pogodbami odgovorna podjetja; · dokazali, da ukrepi pomenijo pomoč za posamezne delavce in se ne uporabljajo za prestrukturiranje podjetij ali sektorjev; · potrdili, da navedeni upravičeni ukrepi niso bili financirani iz drugih finančnih instrumentov EU. Sistemi upravljanja in nadzora 29. Španija je Komisijo obvestila, da bodo finančni prispevek upravljali in nadzorovali isti organi, ki upravljajo in nadzorujejo ESS. Generalni direktorat za evropske projekte in sklade regionalnega ministrstva za finance in javno upravo Comunidad Valenciana[10] bo posredniški organ za upravni organ. Financiranje 30. Na podlagi vloge Španije je predlagani prispevek iz ESPG za usklajeni sveženj prilagojenih storitev (vključno z izdatki za izvajanje ESPG) 1 631 565 EUR, kar je 65 % skupnih stroškov. Dodelitev sredstev, ki jo predlaga Komisija v okviru Sklada, temelji na podatkih, ki jih je predložila Španija. 31. Ob upoštevanju največjega možnega zneska finančnega prispevka iz ESPG v skladu s členom 10(1) Uredbe (ES) št. 1927/2006 in možnosti za prerazporeditev odobrenih sredstev Komisija predlaga uporabo sredstev ESPG v celotnem navedenem znesku, ki se dodeli v okviru razdelka 1a finančnega okvira. 32. Po dodelitvi predlaganega zneska finančnega prispevka bo za dodelitve v zadnjih štirih mesecih leta ostalo na voljo več kot 25 % največjega letnega zneska, namenjenega ESPG, v skladu s členom 12(6) Uredbe (ES) št. 1927/2006. 33. Komisija s tem predlogom za uporabo sredstev ESPG začenja poenostavljeni postopek tristranskih pogovorov v skladu s točko 28 Medinstitucionalnega sporazuma z dne 17. maja 2006, da bi se doseglo soglasje obeh vej proračunskega organa glede potrebe po uporabi sredstev ESPG in glede potrebnega zneska. Komisija poziva prvo od obeh vej proračunskega organa, ki bo na ustrezni politični ravni dosegla soglasje o osnutku predloga za uporabo sredstev, da o svojih namerah obvesti drugo vejo in Komisijo. V primeru nestrinjanja ene od obeh vej proračunskega organa bo sklican uraden tristranski sestanek. 34. Komisija ločeno pripravi zahtevek za prerazporeditev za vnos posebnih odobritev za prevzem obveznosti v proračun za leto 2012 v skladu s točko 28 Medinstitucionalnega sporazuma z dne 17. maja 2006. Vir odobritev plačil 35. Odobritve iz proračunske postavke ESPG se bodo uporabile za kritje zneska 1 631 565 EUR, potrebnega za to vlogo. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/020 ES/Comunidad Valenciana, obutvena industrija, Španija) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[11] in zlasti točke 28 Sporazuma, ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[12] in zlasti člena 12(3) Uredbe, ob upoštevanju predloga Evropske komisije[13], ob upoštevanju naslednjega: (1) Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela. (2) Področje uporabe ESPG je bilo razširjeno na vloge, vložene od 1. maja 2009 do 30. decembra 2011, da bi se vključila pomoč za delavce, ki so bili odpuščeni neposredno zaradi svetovne finančne in gospodarske krize. (3) Medinstitucionalni sporazum z dne 17. maja 2006 omogoča uporabo ESPG do letne zgornje meje 500 milijonov EUR. (4) Španija je 28. decembra 2011 vložila vlogo za uporabo sredstev ESPG v zvezi s presežnimi delavci v 146 podjetjih, ki delujejo v panogi, razvrščeni v oddelek 15 NACE Revizija 2 („proizvodnja usnja, usnjenih in sorodnih izdelkov“), v regiji na ravni NUTS II Comunidad Valenciana (ES52). Do 23. februarja 2012 jo je dopolnila z dodatnimi informacijami. Navedena vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga zagotovitev zneska v višini 1 631 565 EUR. (5) Zato je treba uporabiti sredstva ESPG, da se zagotovi finančni prispevek za vlogo, ki jo je vložila Španija – SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2012 se iz Evropskega sklada za prilagoditev globalizaciji (ESPG) uporabi vsota 1 631 565 EUR v odobritvah za prevzem obveznosti in odobritvah plačil. Člen 2 Ta sklep se objavi v Uradnem listu Evropske unije. V Bruslju, Za Evropski parlament Za Svet Predsednik Predsednik [1] UL C 139, 14.6.2006, str. 1. [2] UL L 406, 30.12.2006, str. 1. [3] Uredba (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih (UL L 393, 30.12.2006, str. 1). [4] V skladu s tretjim odstavkom člena 3 Uredbe (ES) št. 1927/2006. [5] http://ec.europa.eu/enterprise/sectors/footwear/files/statistics/footwear_en.pdf [6] Federación de Industrias Afines de la UGT del País Valenciano (MCA-UGT-PV) in Comisiones Obreras del País Valenciano (CC.OO.-PV). [7] COM(2010) 216, COM(2010) 613, COM(2010) 617 in COM(2012) 053. [8] Ocena dejanskih stroškov na delavca, ki so jih posredovale države članice, znaša 1 251,4286 EUR. Zaradi poenostavitve predstavitve v tabeli je bilo število zaokroženo navzdol, ne da bi spreminjali skupne ocenjene stroške ukrepa, kot so jih izračunale države članice [9] Idem EUR 1 142, 7272 [10] Dirección General de Proyectos de Fondos Europeos de la Consellería de Hacienda y Administraciones Públicas de la Generalitat Valenciana. [11] UL C 139, 14.6.2006, str. 1. [12] UL L 406, 30.12.2006, str. 1. [13] UL C […], […], str. […].